section_heading: Zemljopisni položaj
paragraph_text: Pridvorje se nalazi na 160 metara nadmorske visine (središte sela) na jugoistočnim obroncima Krndije. Susjedna naselja: sjeverno se nalazi općinsko središte Drenje, istočno su Preslatinci, sjeveroistočno Kućanci Đakovački, te zapadno je naselje Mandićevac. Pripadajući poštanski broj je 31418 Drenje, telefonski pozivni 031 i registarska pločica vozila DJ (Đakovo). Površina katastarske jedinice naselja Pridvorje je 9,5 km<sup>2</sup>.